ไฟแนนทูเดย์
โดย...ใจฮิน
22 ก.ย. 2559

โดย...ใจฮิน
มนัส แจ่มเวหา อธิบดีกรมบัญชีกลาง จะเกษียณอายุราชการสิ้นเดือนนี้ โดยทิ้งทวนงานร้อนในฐานะประธานกรรมการพิจารณารับผิดทางแพ่ง เรียกค่าเสียหายการดำเนินโครงการรับจำนำข้าวจากอดีตนายกรัฐมนตรี ยิ่งลักษณ์์ ชินวัตร ไม่ว่าผลจะออกมาเรียกค่าเสียหายแสนล้านบาท หรือหมื่นล้านบาท ก็ทำให้อดีตนายกฯ หมดตัวได้ เพราะทรัพย์สินที่อดีตนายกฯ แจ้งไว้ล่าสุดมีแค่ 600-700 ล้านบาท เท่านั้น
กุลิศ สมบัติศิริ อธิบดีกรมศุลกากร ในฐานะประธานธนาคารออมสิน สั่งการฝ่ายบริหารของธนาคารในการประชุมคณะกรรมการล่าสุดไม่กี่วันที่ผ่านมา ให้เร่งแก้ไขระบบตู้เอทีเอ็มที่ปิดไปกว่า 3,000 กว่าตู้ตั้งแต่วันที่ 8 ส.ค. เพราะผ่านมากว่า 1 เดือน ยังไม่สามารถเปิดให้บริการเป็นปกติได้เลย หลังจากที่พยายามกำชับเรื่องนี้ไปหลายครั้งแล้ว เพราะถูกกดดันมาจากฝ่ายนโยบายอีกทีหนึ่ง เพราะการแก้ไขยิ่งช้าก็ยิ่งกระทบกับการประชาสัมพันธ์เรื่องระบบการชำระเงินทางอิเล็กทรอนิกส์ หรืออี-เพย์เมนต์ ของรัฐบาล
ด้าน สมชัย สัจจพงษ์ ปลัดคลัง รับลูก รมว.คลัง ไม่เห็นด้วยกับชื่อลงทะเบียนพร้อมเพย์ เพราะทำให้การประชาสัมพันธ์เรื่องอี-เพย์เมนต์ติดขัด แต่ยังคิดไม่ออกว่าจะเรียกว่าอะไรดี ที่ฟังแล้วประชาชนมั่นใจ &amp;O5532;